sukhrobnurali/uzbek-legal-corpus huggingface dataset:
KORXONALARNING MOLIYA XOʻJALIK FAOLIYATINI MONITORING VA TAHLIL QILISh TARTIBINI OʻZ KUChINI YOʻQOTGAN DEB TOPISh TOʻGʻRISIDA
(resolution, 2011-12-27)

Oʻzbekiston Respublikasi Prezidentining 2010-yil 2-martdagi PQ-1293-son “Oʻzbekiston Respublikasi Monopoliyadan chiqarish va raqobatni rivojlantirish davlat qoʻmitasining faoliyatini tashkil etish toʻgʻrisida”gi qaroriga (Oʻzbekiston Respublikasi qonun hujjatlari toʻplami, 2010-y., 9-son, 67-modda) va Oʻzbekiston Respublikasi Vazirlar Mahkamasining 2010-yil 2-iyundagi 105-son qarori bilan tasdiqlangan Oʻzbekiston Respublikasi Monopoliyadan chiqarish va raqobatni rivojlantirish davlat qoʻmitasi toʻgʻrisidagi nizomga (Oʻzbekiston Respublikasi qonun hujjatlari toʻplami, 2010-y., 23-son, 182-modda) muvofiq, Oʻzbekiston Respublikasi Monopoliyadan chiqarish va raqobatni rivojlantirish davlat qoʻmitasi qaror qiladi: 1. Oʻzbekiston Respublikasi Davlat mulki qoʻmitasi huzuridagi Iqtisodiy nochor ahvoldagi korxonalar bilan ishlash qoʻmitasi tomonidan 1998-yil 20-martda tasdiqlangan Korxonalarning moliya xoʻjalik faoliyatini monitoring va tahlil qilish tartibi (roʻyxat raqami 442, 1998-yil 5-iyun) oʻz kuchini yoʻqotgan deb topilsin. 2. Ushbu qaror Oʻzbekiston Respublikasi Moliya vazirligi bilan kelishilgan. 3. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi. Kelishilgan:
VAKOLATLI BANKLAR TOMONIDAN ChET EL VALYUTASIDAGI HISOBVARAQLARNI YURITISh TARTIBIGA OʻZGARTIRISh VA QOʻShIMChALAR KIRITISh TOʻGʻRISIDA
(resolution, 2020-09-01)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi (Oʻzbekiston Respublikasi Oliy Majlisining Axborotnomasi, 1995-yil, 12-son, 247-modda) va “Valyutani tartibga solish toʻgʻrisida”gi (yangi tahrirda) (Oʻzbekiston Respublikasi Oliy Majlisining Axborotnomasi, 2004-yil, 1-2-son, 6-modda) qonunlari, Oʻzbekiston Respublikasi Vazirlar Mahkamasining 2011-yil 1-avgustdagi 224-son “Aviatashuv xizmatlari amalga oshirilishini tartibga solish chora-tadbirlari toʻgʻrisida”gi qaroriga (Oʻzbekiston Respublikasi qonun hujjatlari toʻplami, 2011-y., 31-son, 329-modda) muvofiq Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvi tomonidan 1998-yil 5-sentabrda 232-son bilan tasdiqlangan “Vakolatli banklar tomonidan chet el valyutasidagi hisobvaraqlarni yuritish tartibi”ga (roʻyxat raqami 511, 1998-yil 22-oktabr) ilovaga* muvofiq oʻzgartirish va qoʻshimchalar kiritilsin. 2. Ushbu qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
AVTOMOBILDA XALQARO YUK TASHIYDIGAN AVTOTRANSPORT VOSITALARIGA RAQAMLI NAZORAT QURILMALARINI JORIY ETISH TOʻGʻRISIDA
(resolution, 2024-11-03)

Oʻzbekistonning 1970-yil 1-iyulda Jeneva shahrida imzolangan avtomobilda xalqaro yuk tashiydigan transport vositalari ekipajlari ishiga tegishli Yevropa bitimidagi ishtiroki bilan bogʻliq Oʻzbekiston Respublikasi majburiyatlarini bajarish maqsadida Vazirlar Mahkamasi qaror qiladi: 1. Quyidagilar: Oʻzbekiston Respublikasi 1998-yilda avtomobilda xalqaro yuk tashiydigan transport vositalari ekipajlari ishiga tegishli Yevropa bitimiga qoʻshilganligi; Yevropa bitimi talablariga muvofiq 2010-yil 16-iyundan keyin Yevropa bitimi qatnashchilari boʻlgan mamlakatlarga avtomobilda xalqaro yuk tashiydigan avtotransport vositalari raqamli nazorat qurilmalari bilan taʼminlanishi zarurligi maʼlumot uchun qabul qilinsin. 2. Oʻzbekiston Respublikasi Transport vazirligi Oʻzbekistonning Yevropa bitimida qatnashishi bilan bogʻliq Oʻzbekiston Respublikasi majburiyatlarini bajarish boʻyicha vakolatli organ etib belgilansin. 21. Belgilansinki, xalqaro avtomobil qatnovida hamda M3 va N3 toifaga kiruvchi avtotransport vositalarida yoʻlovchi va yuklarni shaharlararo (masofasi 400 km va undan yuqori) yoʻnalishlar boʻyicha tashishda haydovchilarning mehnat va dam olish rejimi raqamli nazorat qurilmasi (taxograf) yordamida nazorat qilinadi. Bunda haydovchi faqat raqamli nazorat qurilmasida oʻzining haydovchi kartochkasidan foydalanishi lozim boʻladi. 3. Oʻzbekiston Respublikasi Transport vazirligi. Yevropa bitimi talablariga muvofiq avtomobilda xalqaro yuk tashishda haydovchilarning mehnat va dam olish rejimlarini nazorat qilish uchun foydalaniladigan raqamli nazorat qurilmasi kartochkalari toʻgʻrisidagi nizom, shuningdek Raqamli nazorat qurilmalaridan foydalanish toʻgʻrisidagi yoʻriqnoma bir oy muddatda ishlab chiqilishi va belgilangan tartibda tasdiqlanishini; Yevropa bitimi talablariga muvofiq raqamli nazorat qurilmalarini bosqichma-bosqich joriy etish va ulardan foydalanish ishlari muvofiqlashtirilishini; Oʻzbekiston Respublikasining avtomobilda xalqaro yuk tashishni bajaradigan avtotransport vositalarida raqamli nazorat qurilmalari tizimi joriy etilishi boʻyicha chora-tadbirlar amalga oshirilishini taʼminlasin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari B.I. Zokirov zimmasiga yuklansin.
Isteʼmolchi obyektlarini elektr taʼminoti loyihalarining kelishuvini oʻtkazish tartibi toʻgʻrisidagi nizomga oʻzgartirishlar va qoʻshimcha kiritish toʻgʻrisida
(order, 2014-06-09)

Vazirlar Mahkamasining 2004-yil 1-martdagi 96-sonli qarori (Oʻzbekiston Respublikasi qonun hujjatlari toʻplami, 2004-y., 9-son, 105-modda) bilan tasdiqlangan Elektr energetikada nazorat boʻyicha davlat inspeksiyasi (“Oʻzdavenergonazorat” inspeksiyasi) toʻgʻrisidagi nizomga muvofiq buyuraman: 1. Elektr energetikada nazorat boʻyicha davlat inspeksiyasi boshligʻining 2007-yil 17-sentabrdagi 144-son buyrugʻi bilan tasdiqlangan Isteʼmolchi obyektlarini elektr taʼminoti loyihalarining kelishuvini oʻtkazish tartibi toʻgʻrisidagi nizomga (roʻyxat raqami 1731, 2007-yil 20-oktabr) (Oʻzbekiston Respublikasi qonun hujjatlari toʻplami, 2007-y., 43-son, 436-modda) ilovaga muvofiq oʻzgartirishlar va qoʻshimcha kiritilsin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi. 1. 3-banddagi “Oʻzbekiston Respublikasi Vazirlar Mahkamasining 2005-yil 27-yanvardagi 32-son qarori bilan tasdiqlangan Elektr energiyasidan foydalanish qoidalari va Issiqlik energiyasidan foydalanish qoidalari (Oʻzbekiston Respublikasi qonun hujjatlari toʻplami, 2005-yil, 3-4-son, 26-modda)” degan soʻzlar “Vazirlar Mahkamasining 2009-yil 22-avgustdagi 245-son qarori (Oʻzbekiston Respublikasi qonun hujjatlari toʻplami, 2009-y., 35-son, 382-modda) bilan tasdiqlangan Elektr energiyasidan foydalanish qoidalari” degan soʻzlar bilan almashtirilsin. 2. 6-band quyidagi tahrirda bayon qilinsin: “6. Ulangan quvvati 750 kVA gacha boʻlgan elektr taʼminoti obyektlarining loyihalari boʻyicha xulosalar Oʻzdavenergonazoratning hududiy boʻlimlari (Toshkent viloyati va Toshkent shahar hududiy boʻlimlari bundan mustasno), 750 kVA va undan yuqorilari Oʻzdavenergonazorat tomonidan beriladi. Toshkent viloyati va Toshkent shahrida joylashgan elektr taʼminoti obyektlarning loyihalari boʻyicha xulosalar berish Oʻzdavenergonazorat tomonidan amalga oshiriladi”. 3. 9-bandda “loyihasi boʻyicha” degan soʻzlar “loyihasini kelishuvi toʻgʻrisida” degan soʻzlar bilan almashtirilsin. 4. 11-band quyidagi mazmundagi ikkinchi xatboshi bilan toʻldirilsin: “Bunda tadbirkorlik faoliyati subyektlarining quvvati 50 kVt gacha boʻlgan elektr taʼminoti obyektlarining loyihalari kelishuvini oʻtkazish muddati 3 ish kunidan oshmasligi kerak”. 5. 13-band toʻrtinchi xatboshisidagi “Oʻzbekiston Respublikasi Vazirlar Mahkamasining 2005-yil 27-yanvardagi 32-son qarori bilan tasdiqlangan “Elektr energiyasidan foydalanish qoidalari“, “Issiqlik energiyasidan foydalanish qoidalari” degan soʻzlar “Vazirlar Mahkamasining 2009-yil 22-avgustdagi 245-son qarori (Oʻzbekiston Respublikasi qonun hujjatlari toʻplami, 2009-y., 35-son, 382-modda) bilan tasdiqlangan Elektr energiyasidan foydalanish qoidalari” degan soʻzlar bilan almashtirilsin. 6. Mazkur oʻzgartirishlar va qoʻshimcha Oʻzbekiston Respublikasi Davlat arxitektura va qurilish qoʻmitasi, Monopoliyadan chiqarish va raqobatni rivojlantirish Davlat qoʻmitasi va “Oʻzbekenergo” Davlat aksiyadorlik kompaniyasi bilan kelishildi.
OʻZBEKISTON RESPUBLIKASIDA TAMAKI MAHSULOTLARI VA ALKOGOLLI ICHIMLIKLARGA AKSIZ MARKALARINI QOʻLLASH TARTIBI TOʻGʻRISIDAGI YOʻRIQNOMAGA OʻZGARTIRISHLAR KIRITISH HAQIDA
(resolution, 2024-11-01)

Oʻzbekiston Respublikasi “Davlat soliq xizmati toʻgʻrisida”gi (Oʻzbekiston Respublikasi Oliy Majlisi Axborotnomasi, 1997-y., 9-son, 232-modda) va “Davlat bojxona xizmati toʻgʻrisida”gi (Oʻzbekiston Respublikasi Oliy Majlisining Axborotnomasi, 1997-y., 9-son, 230-modda) qonunlarining 6 va 7-moddalariga, Oʻzbekiston Respublikasi Vazirlar Mahkamasining 2011-yil 17-oktabrdagi 283-son “Byurokratik toʻsiqlarni bartaraf etish va ruxsat berish tartibotlarini amalga oshirishda davlat boshqaruv funksiyalarini qisqartirishga doir qoʻshimcha chora-tadbirlar toʻgʻrisida”gi (Oʻzbekiston Respublikasi qonun hujjatlari toʻplami, 2011-y., 42-son, 454-modda) qaroriga muvofiq Oʻzbekiston Respublikasi Moliya vazirligi, Davlat soliq qoʻmitasi va Davlat bojxona qoʻmitasi qaror qiladilar: 1. Oʻzbekiston Respublikasi Moliya vazirligi va Davlat soliq qoʻmitasi tomonidan 1998-yil 10-dekabrda 04-02-05/809, 98-156-son va Davlat bojxona qoʻmitasi tomonidan 1998-yil 6-dekabrda 02/8-42-son bilan tasdiqlangan Oʻzbekiston Respublikasida tamaki mahsulotlari va alkogolli ichimliklarga aksiz markalarini qoʻllash tartibi toʻgʻrisidagi yoʻriqnomaga (roʻyxat raqami 589, 1999-yil 7-yanvar) (Oʻzbekiston Respublikasi vazirliklari, davlat qoʻmitalari va idoralarining meʼyoriy hujjatlari axborotnomasi, 1999-yil, 2-son) ilovaga* muvofiq oʻzgartirishlar kiritilsin. 2. Ushbu qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
OʻZBEKISTON RESPUBLIKASINING AYRIM QONUN HUJJATLARIGA OʻZGARTISH VA QOʻSHIMCHALAR KIRITISH TOʻGʻRISIDA
(law, 2026-07-22)

“19-modda. Madaniy boyliklarni insofli egallovchining huquqlari
Boshqa mamlakatlardan qonunga xilof ravishda olib chiqilgan, boshqa davlatlarda oʻgʻirlangan yoki yoʻqolgan madaniy boyliklarni insofli egallovchi ularni qonuniy mulkdoriga qaytarishi lozim. Bunday hollarda insofli egallovchiga belgilangan tartibda kompensatsiya toʻlanadi”. 8-modda. Oʻzbekiston Respublikasining 2001-yil 6-dekabrda qabul qilingan “Masʼuliyati cheklangan hamda qoʻshimcha masʼuliyatli jamiyatlar toʻgʻrisida”gi 310-II-sonli Qonuniga (Oʻzbekiston Respublikasi Oliy Majlisining Axborotnomasi, 2002-yil, № 1, 10-modda; Oʻzbekiston Respublikasi Oliy Majlisi palatalarining Axborotnomasi, 2006-yil, № 4, 154-modda; 2007-yil, № 7, 325-modda, № 12, 598-modda) quyidagi oʻzgartishlar kiritilsin: 1) 14-moddaning ikkinchi qismidagi “ellik” degan soʻz “qirq” degan soʻz bilan almashtirilsin; 2) 34-moddaning oʻninchi qismidagi “uchinchi va oʻn uchinchi xatboshilarida koʻrsatilgan masalalar” degan soʻzlar “oʻn ikkinchi xatboshisida koʻrsatilgan masala” degan soʻzlar bilan almashtirilsin. 9-modda. Oʻzbekiston Respublikasining 2006-yil 20-iyulda qabul qilingan “Mualliflik huquqi va turdosh huquqlar toʻgʻrisida”gi OʻRQ-42-sonli Qonuni (Oʻzbekiston Respublikasi Oliy Majlisi palatalarining Axborotnomasi, 2006-yil, № 7, 372-modda) 19-moddasi yettinchi qismining oʻzbekcha matnidagi “kashfiyotlarni” degan soʻz “ixtirolarni” degan soʻz bilan almashtirilsin. 10-modda. Oʻzbekiston Respublikasining 2010-yil 22-dekabrda qabul qilingan “Rieltorlik faoliyati toʻgʻrisida”gi OʻRQ-269-sonli Qonuni (Oʻzbekiston Respublikasi Oliy Majlisi palatalarining Axborotnomasi, 2010-yil, № 12, 469-modda) 18-moddasi birinchi qismining toʻqqizinchi xatboshisidagi “xalq taʼlimi boʻlimlari” degan soʻzlar “xalq taʼlimi muassasalari faoliyatini metodik taʼminlash va tashkil etish tuman (shahar) boʻlimlari” degan soʻzlar bilan almashtirilsin. 11-modda. Ushbu Qonun rasmiy eʼlon qilingan kundan eʼtiboran kuchga kiradi.
“YER OSTI BOYLIKLARI TOʻGʻRISIDA”GI OʻZBEKISTON RESPUBLIKASI QONUNINING 26 VA 27-MODDALARIGA OʻZGARTISH VA QOʻSHIMCHALAR KIRITISH HAQIDA
(law, 2025-02-02)

1-modda. Oʻzbekiston Respublikasining 1994-yil 23-sentabrda qabul qilingan “Yer osti boyliklari toʻgʻrisida”gi 2018-XII-sonli Qonuniga (Oʻzbekiston Respublikasining 2002-yil 13-dekabrda qabul qilingan 444-II-sonli Qonuni bilan tasdiqlangan tahririda) (Oʻzbekiston Respublikasi Oliy Majlisining Axborotnomasi, 2003-yil, № 1, 5-modda; Oʻzbekiston Respublikasi Oliy Majlisi palatalarining Axborotnomasi, 2007-yil, № 12, 604-modda; 2011-yil, № 1, 1-modda, № 9, 247-modda) quyidagi oʻzgartish va qoʻshimchalar kiritilsin: 1) 26-modda quyidagi mazmundagi yettinchi qism bilan toʻldirilsin: “Ushbu Qonunning 31-moddasida nazarda tutilgan hollarda, shuningdek foydali qazilmalarni kavlab olish bilan bogʻliq boʻlmagan holda daryolarning oʻzanlarini, kanallar va kollektorlarni tozalashda litsenziya olish talab qilinmaydi”; 2) 27-modda: toʻrtinchi qismidagi “beshinchi qismida” degan soʻzlar “beshinchi va oltinchi qismlarida” degan soʻzlar bilan almashtirilsin; quyidagi mazmundagi oltinchi qism bilan toʻldirilsin: “Geologik jihatdan oʻrganish, tajriba-sanoat yoʻsinida kavlab olish, noruda foydali qazilmalarni kavlab olish, texnogen mineral hosilalardan foydalanish uchun noruda foydali qazilmalarni oʻz ichiga olgan yer qaʼri uchastkalaridan foydalanish huquqini beruvchi litsenziyalar Oʻzbekiston Respublikasi Vazirlar Mahkamasining Noruda foydali qazilmalarni oʻz ichiga olgan yer qaʼri uchastkalaridan foydalanish huquqi uchun litsenziyalar berish boʻyicha komissiyasi tomonidan beriladi”. 2-modda. Ushbu Qonun rasmiy eʼlon qilingan kundan eʼtiboran kuchga kiradi.
OʻZBEKISTON RESPUBLIKASI VAZIRLAR MAHKAMASINING “DAVLAT XIZMATChILARINING LAVOZIM MAOShLARIGA YIGIRMA FOIZLI USTAMA HAQ BELGILASh TOʻGʻRISIDA” 1997-YIL 3 IYuLDAGI 339-SON QARORIGA QOʻShIMChA KIRITISh HAQIDA
(resolution, 2011-12-21)

Oʻzbekiston Respublikasi Prezidentining “Ish haqi, pensiyalar, stipendiyalar va ijtimoiy nafaqalar miqdorini oshirish toʻgʻrisida” 2011-yil 3-noyabrdagi PF-4377-son Farmonini amalga oshirish maqsadida Vazirlar Mahkamasi qaror qiladi: 1. Oʻzbekiston Respublikasi Vazirlar Mahkamasining “Davlat xizmatchilarining lavozim maoshlariga yigirma foizli ustama haq belgilash toʻgʻrisida” 1997-yil 3-iyuldagi 339-son qarori 1-bandining birinchi xatboshiga “agar qonun hujjatlarida boshqacha tartib belgilanmagan boʻlsa” soʻzlari qoʻshilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin.
OʻZBEKISTON RESPUBLIKASI HUKUMATINING AYRIM QARORLARIGA QOʻShIMChALAR KIRITISh TOʻGʻRISIDA
(resolution, 2011-12-19)

Tadbirkorlik subyektlarini ularning ishlab chiqarish faoliyati ehtiyojlari uchun tabiiy gaz bilan uzluksiz taʼminlash yuzasidan gaz bilan taʼminlovchi tashkilotlarning shartnoma majburiyatlari bajarilishi uchun masʼuliyatini oshirish maqsadida Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga qoʻshimchalar kiritilsin. 2. Vazirliklar va idoralar bir oy muddatda oʻz idoraviy normativ-huquqiy hujjatlarini ushbu qarorga muvofiqlashtirsinlar. “Oʻzbekneftgaz” milliy xolding kompaniyasi Oʻzbekiston Respublikasi Adliya vazirligi bilan birgalikda: ikki oy muddatda tabiiy gaz isteʼmolchilari bilan tuzilgan shartnomalarning ushbu qarorga muvofiqlashtirilishini taʼminlasin; ushbu qarorda nazarda tutilgan normalarni amalga oshirish maqsadida Isteʼmolchilar bilan oʻzaro hamkorlik mexanizmi toʻgʻrisidagi metodik tavsiyalarni bir oy muddatda tasdiqlasin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari Gʻ.I. Ibragimov zimmasiga yuklansin. 1. Vazirlar Mahkamasining 2000-yil 10-yanvardagi 8-son qarori (Oʻzbekiston Respublikasi QT, 2000-y., 1-son, 2-modda) bilan tasdiqlangan Oʻzbekiston Respublikasi isteʼmolchilariga gaz yetkazib berish qoidalariga quyidagi mazmundagi 6.8-band qoʻshilsin: “6.8. Gaz yetkazib beruvchi, gaz uzatish tashkiloti yoki hududiy gaz taʼminoti korxonasi gaz yetkazib berish shartnomasiga koʻra, ushbu Qoidalarda nazarda tutilgan qoidalarni hisobga olgan holda, isteʼmolchiga gaz yetkazib berilmasligi yoki toʻliq yetkazib berilmasligi oqibatida yetkazilgan real zararni va boy berilgan foydani belgilangan tartibda qoplaydi”. 2. Vazirlar Mahkamasining 2005-yil 26-maydagi 132-son qarori (Oʻzbekiston Respublikasi QT, 2005-y., 5-son, 28-modda) bilan tasdiqlangan Tabiiy gaz isteʼmolchilari va gaz bilan taʼminlovchi tashkilotlar oʻrtasidagi oʻzaro hisob-kitoblar tartibi toʻgʻrisidagi nizomning 9-bandiga quyidagi mazmundagi xatboshi qoʻshilsin: “Gaz yetkazib beruvchi yoki gaz bilan taʼminlovchi tashkilot shartnomaga koʻra isteʼmolchiga gaz yetkazib berilmasligi yoki toʻliq yetkazib berilmasligi oqibatida yetkazilgan real zararni va boy berilgan foydani qoplaydi”.
ALKOGOLLI MAHSULOTLAR UChUN ENG KAM ULGURJI-SOTISh VA ChAKANA NARXLARNI QAYTA KOʻRIB ChIQISh TOʻGʻRISIDA
(resolution, 2013-01-01)

Oʻzbekiston Respublikasi Vazirlar Mahkamasining 2009-yil 23-dekabrdagi 327-son “Alkogolli mahsulotlar uchun eng kam ulgurji-sotish va chakana narxlarni joriy etish toʻgʻrisida”gi qaroriga (Oʻzbekiston Respublikasi qonun hujjatlari toʻplami, 2009-y., 52-son, 569-modda) muvofiq Oʻzbekiston Respublikasi Moliya vazirligi va Davlat soliq qoʻmitasi qaror qiladilar: 1. Alkogolli mahsulotlar uchun eng kam ulgurji-sotish va chakana narxlar qayta koʻrib chiqilib, ular ilovaga muvofiq miqdorlarda belgilansin. 2. Oʻzbekiston Respublikasi Moliya vazirligi va Davlat soliq qoʻmitasining 2010-yil 6-dekabrdagi 103, 2010-49-son “Alkogolli mahsulotlar uchun eng kam ulgurji-sotish va chakana narxlarni qayta koʻrib chiqish toʻgʻrisida”gi qarori (roʻyxat raqami 2163, 2010-yil 13-dekabr) (Oʻzbekiston Respublikasi qonun hujjatlari toʻplami, 2010-y., 50-son, 476-modda) oʻz kuchini yoʻqotgan deb hisoblansin. 3. Mazkur qaror 2012-yil 1-yanvardan kuchga kiradi.
ShANXAY HAMKORLIK TAShKILOTINING TERRORIZMGA QARShI KONVENSIYASINI (EKATERINBURG, 2009 YIL 16 IYuN) RATIFIKATSIYA QILISh TOʻGʻRISIDA
(law, 2011-12-16)

Shanxay hamkorlik tashkilotining Terrorizmga qarshi konvensiyasini (Ekaterinburg, 2009-yil 16-iyun) quyidagi bildirish va shart bilan ratifikatsiya qilinsin: 1) Konvensiya 6-moddasining 2-bandi boʻyicha: “Oʻzbekiston Respublikasi shuni bildiradiki, mazkur Konvensiyaning bajarilishi uchun masʼul boʻlgan vakolatli organlar Oʻzbekiston Respublikasi Milliy xavfsizlik xizmati, Ichki ishlar vazirligi, Mudofaa vazirligi, Favqulodda vaziyatlar vazirligi va Davlat bojxona qoʻmitasidir”; 2) Konvensiya qoidalarining yuridik va jismoniy shaxslar mol-mulkini jinoiy jazo chorasi sifatida musodara qilishni qoʻllash mumkinligiga doir qismi Oʻzbekiston Respublikasining milliy qonun hujjatlariga muvofiq emasligi sababli Oʻzbekiston Respublikasida qoʻllanilmaydi.
RESPUBLIKA IXTISOSLAShTIRILGAN MUZIKA VA SANʼAT AKADEMIK LITSEYINI TAShKIL ETISh TOʻGʻRISIDA
(resolution, 2018-11-30)

Yoshlarning puflama va zarbali cholgʻu asboblariga boʻlgan qiziqishlarini yanada qoʻllab-quvvatlash, ularning keyinchalik maxsus kasb taʼlimi olishini taʼminlash, yuqori malakali ijrochilar tayyorlash maqsadida Vazirlar Mahkamasi qaror qiladi: 1. Oʻzbekiston Respublikasi Xalq taʼlimi vazirligi, Oliy va oʻrta maxsus taʼlim vazirligining Oʻrta maxsus, kasb-hunar taʼlimi markazi, Madaniyat va sport ishlari vazirligi, Ichki ishlar vazirligi, Mudofaa vazirligining Respublika ixtisoslashtirilgan muzika va sanʼat maktab-internati negizida Respublika ixtisoslashtirilgan muzika va sanʼat akademik litseyini tashkil etish toʻgʻrisidagi taklifiga rozilik berilsin. 2. Belgilab qoʻyilsinki, Respublika ixtisoslashtirilgan muzika va sanʼat akademik litseyida: muzika taʼlimi va oʻquv jarayonining uzluksizligini taʼminlash maqsadida, istisno tariqasida, mavjud umumiy oʻrta taʼlim sinflari saqlanib qoladi; oʻqitish umumiy hamda oʻrta maxsus, kasb-hunar taʼlimi Davlat taʼlim standartlarining oʻquv rejalari va dasturlari asosida amalga oshiriladi; oʻquvchilar umumtaʼlim boʻgʻinining 5-sinfiga umumtaʼlim maktabining 4-sinfini bitirgan oʻquvchilar orasidan hamda oʻrta maxsus, kasb-hunar taʼlimining 1-bosqichiga — Respublika ixtisoslashtirilgan muzika va sanʼat akademik litseyining 9-sinfi bitiruvchilari orasidan belgilangan tartibda, tanlov asosida, ilovaga muvofiq kvotalar boʻyicha qabul qilinadi. 3. Oʻzbekiston Respublikasi Xalq taʼlimi vazirligi: Respublika ixtisoslashtirilgan muzika va sanʼat akademik litseyini yuqori malakali pedagog kadrlar bilan taʼminlasin, shuningdek Oʻzbekiston Respublikasi Madaniyat va sport ishlari vazirligi bilan birgalikda Respublika ixtisoslashtirilgan muzika va sanʼat akademik litseyi pedagog kadrlarining puflama va zarbali cholgʻu asboblari hamda tasviriy sanʼat yoʻnalishlari boʻyicha malaka oshirishi tizimini ishlab chiqsin va joriy etsin; bir oy muddatda Respublika ixtisoslashtirilgan muzika va sanʼat akademik litseyining ustavi tasdiqlanishini va davlat roʻyxatidan oʻtkazilishini taʼminlasin. 4. Oʻzbekiston Respublikasi Oliy va oʻrta maxsus taʼlim vazirligining Oʻrta maxsus, kasb-hunar taʼlimi markazi hamda Oʻzbekiston Davlat konservatoriyasi Respublika ixtisoslashtirilgan muzika va sanʼat akademik litseyiga sifatli oʻquv-tarbiya jarayonini tashkil etishda tizimli asosda metodik yordam koʻrsatib borsinlar. 5. Oʻzbekiston Respublikasi Moliya vazirligi: Oʻzbekiston Respublikasi Xalq taʼlimi vazirligi bilan birgalikda ikki hafta muddatda Respublika ixtisoslashtirilgan muzika va sanʼat maktab-internatiga ajratilgan mablagʻlar va amaldagi xodimlar soni doirasida Respublika ixtisoslashtirilgan muzika va sanʼat akademik litseyining xarajatlar smetasini va shtatlar jadvalini qayta koʻrib chiqsin va tasdiqlasin; ushbu qaror talablarini hisobga olgan holda Oʻzbekiston Respublikasining 2011-yilgi Davlat budjeti parametrlariga tegishli oʻzgartirishlar kiritsin. 6. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.N. Aripov zimmasiga yuklansin.
“YoLGʻIZ KEKSALAR, PENSIONERLAR VA NOGIRONLARNI OʻZBEKISTON RESPUBLIKASI MEHNAT VA AHOLINI IJTIMOIY MUHOFAZA QILISh VAZIRLIGI TIZIMIDAGI RESPUBLIKA URUSh VA MEHNAT FAXRIYLARI PANSIONATI, “SAXOVAT” VA “MURUVVAT” UYLARIGA RASMIYLAShTIRISh TARTIBI TOʻGʻRISIDAGI QOIDALARNI TASDIQLASh HAQIDA”GI BUYRUQ VA UNGA KIRITILGAN OʻZGARTIRIShLARNI OʻZ KUChINI YOʻQOTGAN DEB TOPISh TOʻGʻRISIDA
(order, 2011-12-15)

Oʻzbekiston Respublikasi Vazirlar Mahkamasining 2011-yil 23-avgustdagi 240-son “Oʻzbekiston Respublikasi Mehnat va aholini ijtimoiy muhofaza qilish vazirligining tibbiy-ijtimoiy muassasalari toʻgʻrisidagi nizomlarni tasdiqlash haqida”gi qaroriga (Oʻzbekiston Respublikasi qonun hujjatlari toʻplami, 2011-y., 34-35-son, 348-modda) muvofiq buyuraman: 1. Quyidagilar oʻz kuchini yoʻqotgan deb topilsin: Oʻzbekiston Respublikasi mehnat va aholini ijtimoiy muhofaza qilish vazirining 2008-yil 30-iyuldagi 27-son “Yolgʻiz keksalar, pensionerlar va nogironlarni Oʻzbekiston Respublikasi Mehnat va aholini ijtimoiy muhofaza qilish vazirligi tizimidagi Respublika urush va mehnat faxriylari pansionati, “Saxovat” va “Muruvvat” uylariga rasmiylashtirish tartibi toʻgʻrisidagi qoidalarni tasdiqlash haqida”gi buyrugʻi (roʻyxat raqami 1848, 2008-yil 29-avgust) (Oʻzbekiston Respublikasi qonun hujjatlari toʻplami, 2008-y., 35-36-son, 353-modda); Oʻzbekiston Respublikasi mehnat va aholini ijtimoiy muhofaza qilish vazirining 2011-yil 29-apreldagi 22-B-son “Yolgʻiz keksalar, pensionerlar va nogironlarni Oʻzbekiston Respublikasi Mehnat va aholini ijtimoiy muhofaza qilish vazirligi tizimidagi Respublika urush va mehnat faxriylari pansionati, “Saxovat” va “Muruvvat” uylariga rasmiylashtirish tartibi toʻgʻrisidagi qoidalariga oʻzgartirishlar kiritish haqida”gi buyrugʻi (roʻyxat raqami 1848-1, 2011-yil 3-may) (Oʻzbekiston Respublikasi qonun hujjatlari toʻplami, 2011-y., 18-son, 186-modda). 2. Mazkur buyruq Oʻzbekiston Respublikasi Sogʻliqni saqlash vazirligi bilan kelishilgan. 3. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi. Kelishilgan: